JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
EL ja Iisrael taas vastamisi
Näljastreik viis vägivaldsusteni
Iraan on juba tuumarelva künnisel
Euroopa Liit väljendas pahameelt Iisraeli suhtes,
kui Iisraeli armee hävitas ühe Palestiina kooli,
mis oli ehitatud Euroopa rahadega.
Iisraeli ametnike avalduse järgi oli hoone püstitatud illegaalselt
ja seda peeti ohtlikuks kõigi seal õppijate
või muidu külastajate turvalisusele.
Mainitud koolihoone asus Gush Etzioni piirkonnas,
väikeses Jubbet Adh-Dini külas Petlemma lähedal,
ja paiknes Oslo 2 lepingu järgi nn C-alal,
kus võib ehitada vaid Iisraeli võimude loal.
Ehitusluba polnud antud, nii et EL ehitas kooli omaalgatuslikult
ja rahastas seega illegaalset ehitamist piirkonnas.
Iisrael on tihti rõhunud ehituslubade puudumisele,
mida palestiinlaste ja inimõigusühenduste väitel
on pea võimatu saada.
Seepärast peab Iisraeli armee hävitama Läänekaldal
palestiinlaste rajatisi.
EL on viimasel kahel kümnendil rahastanud
mitmete sadade selliste ja sarnaste, ka korterite ehitust
humanitaarmeetmena palestiinlaste aitamiseks,
hoolimata sellest, et neil polnud selleks ehituslube.
Iisraelis nähakse liidu tegevust katsena vallutada maad
tulevasele Palestiina riigile, mistõttu seal imestatakse EL-i tegevuse üle,
sest Oslo 2 lepingus, mille kiitis heaks ka EL,
kuulub mainitud C-ala Iisraeli haldusalla seni,
kuni palestiinlastega ühiselt teisiti kokku lepitakse.
Iisraeli vanglas eluaegset vanglakaristust kandnud
palestiinlasest tippterrorist Khader Adnan suri umbes nädala eest
ligi kolm kuud kestnud näljastreigi tagajärjel.
Seetõttu tulistati vähem kui ööpäeva jooksul
Gazast Iisraeli üle 100 raketi.
Iisraeli armee aga ründas vastuseks 16 erinevat objekti
Hamasi aladel Gazas.
Mõnede meelest polnud vasturünnakud siiski piisavad.
Seepärast nõudsid riigi parempoliitikud valitsuselt
märgatavalt karmimaid meetmeid, mida siiski ei realiseeritud.
Itamar Ben-Gviri juhitud partei Otzma Yehudit
boikoteeris valitsuse hääletust ja ähvardas valitsusest lahkuda,
kui Hamasi tegevusele jõulisemalt ei vastata.
See tähendas Otzma Yehuditi ja Likudi koalitsioonis
üha süvenevaid erimeelsusi ja pingeid.
Olukord hakkas halvenema,
kui partei esimees Itamar Ben-Gvir nõudis pääsu
ka peaministri poolt kokku kutsutud julgeolekuolukorra analüüsiistungitele
pärast Gazast tulistatud rakette, kuid teda ei kutsutud.
Otzma Yehudit teatas kohe, et ei osale Knesseti järgmisel hääletusel,
vaid peab selle asemel erilise fraktsiooniistungi Sderotis,
Gaza piiri lähedal,
mainides armee nõrka vastureaktsiooni.
Likud vastas mõni tund hiljem avaldusega,
et peaminister, kaitseminister, armee ja julgeolekuametid on need,
kes tegelevad delikaatsete ja keerukate
julgeolekuga seotud sündmustega, millega Iisrael silmitsi on.
"Peaminister on see, kes otsustab, kes on oluline ja millistes aruteludes.
Kui see pole Ben-Gviri meelest aktsepteeritav,
ei pea ta valitsusse jääma."
Likud tahtis sellega manitseda Ben-Gviri,
kes on siiski riikliku julgeoleku minister.
Rahandusminister Bezalel Smotrich püüdis leevendada pingeid
peaminister Netanyahu ja Ben-Gviri vahel, tõdedes,
et kui valitsus kokku variseb, on see terroristidele suureks preemiaks.
Lõpuks jõuti leppimiseni ja Ben-Gvir naasis oma kohale.
Paari nädala eest, Suurel Reedel terrorirünnakus hukkunud ema
ja tema kahe tütre tapnud terroristid on lõpuks tabatud.
Tegu oli kahe Hamasi kuuluva terroristiga,
keda jälitati nädala eest Nablus Casbahis asuvasse majja,
kus nad järgnenud tulevahetuses koos kolmanda partneriga surma said.
Operatsiooni sooritasid naisteks maskeerunud kattejõud,
abiks tagaotsimistreeninguga koer ja luuredroon.
Kolm terroristi,
kes said veretöö eest preemiaks ca miljon USA dollarit,
ei jõudnud oma taparaha eriti nautida.
Armee esindaja tõdes,
et missioon nõudis täpset planeerimist ja koordineerimist,
vältimaks võimalikke kõrvalisi inimohvreid.
Nii läkski, kuigi kaheksa palestiinlast said viga,
kuid kõik üksnes kergelt. Esindaja sõnul on kiirus,
millega Iisrael terroriste otsib ja leiab, võtmeküsimus.
"Paljud tagaotsimised võivad kesta päevi ja nädalaid,
kuid see läheb meil alati korda, nagu seegi kord ja suhteliselt kiiresti.
Läänekaldal pole terroristidele pelgupaika.
Ei Jeninis ega Nabluses, mitte kuskil," tõdes esindaja.
Ta ütles siiski, et lõppkokkuvõttes on käsil äärmiselt keerukas periood,
sest tulistamisrünnakute tase on endiselt väga kõrge.
USA ja Iisraeli pidevad lubadused peatada Iraani tuumarelvaprogramm
näivad täna tühisematena kui iial varem,
sest Teheran kihutab edasi kui rong,
ilma et keegi püüakski teda antud sihi saavutamisel peatada.
JCPOA lepinguga suletuks määratud Fordowi maaalune tuumarajatis
rikastab uraani juba 87,3 protsendini.
Kaitseminister Yoav Gallant hoiatas sel nädalal Iisraeli valitsust, tõdedes:
"Ärge laske end eksitada. Iraan ei rahuldu vaid ühe tuumapommiga.
Seni on Iraan hankinud materjali, mida on rikastatud nii kõrgel tasemel,
et sellest piisab juba viieks pommiks."
Lisaks ei varja Iraan sugugi oma tuumaprogrammi edenemist.
Kuigi Rahvusvahelise Aatomienergia Agentuuri IAEA inspektorid väidavad,
et Fordow' toodangu puhtus on maksimaalselt 60%,
on nad hankinud tõendeid ka mainitud juba ligi 90-protsendisest puhtusest.
Nad märgivad, et sellest piisab selle uraani vastamiseks relvaklassile.
Samas on Iraani valitsus teatanud veendumusest,
et need Fordow' punkrid on vallutamatud
ja kaitstud kõikvõimalike rünnakute eest.
Iraani tuumaenergiakomisjoni juht Mohammed Eslami
teatas Saghandi kesklinnas
sel nädalal toimunud uue uraanirikastustehase avamisel,
et aasta lõpuks rajatakse veel kümme uut rikastustehast.
Nende kõigi mahust kokku piisab 50 tuumapommi valmistamiseks.
Peaminister Benjamin Netanyahu ütles umbes nädala eest,
et Iraan võib avaldada survet mis tahes USA linnale,
kui tal lastakse tuumarelvani jõuda.
Ta rääkis sellest USA Kongressi esindajatele,
kui need Knessetit külastasid.
See, et Iraan suudab ähvardada iga USA linna tuumaväljapressimisega,
muudab ajalugu, ütles ta.
Iraan on rohkem kui 50 Põhja-Koread, ütles ta.
"Ta pole vaid dünastia sarnane naabrite kiusaja,
kes valitseb Põhja-Koreas.
Siin on tegu usulis-ideoloogilise võimuga,
kes peab meid, Iisraeli, väikeseks saatanaks,
ja näeb teid, Ühendriike, suure saatanana,"
ütles Netanyahu delegatsioonile,
mida juhtis Esindajatekoja komisjoniesimees Michael Turner.
Peaminister Netanyahu on avaldanud survet liitlastele, eriti USA-le,
Iraani vastu tegutsemiseks
alates hetkest, kui ta detsembri lõpus võimule naasis.
Seda on hõlbustanud Iraani üha tihenevad suhted Venemaaga.
Ajal, kui Iisrael ja Lääs ühinevad Iraani vastu,
on Teherani režiim aga püüdnud tugevdada oma regionaalseid suhteid.
Selle ühe tagajärjena
kohtus Iraani president Ebrahim Raisi eelmine nädal Damaskuses
Süüria presidendi Bashar al-Assadiga.
Tegu oli esimese Iraani riigipea visiidiga Süüriasse
pärast kodusõja algust rohkem kui 10 aasta eest,
mis rõhutas nende lähedasi suhteid,
samas kui Süüria seni jahedad suhted araabiamaade ja eriti Araabia Liigaga
on vähehaaval soojenemas.
Nii Iraani kui Venemaa sõjalise ja majandusliku abiga
sai Assad mässulistelt tagasi oma võimu alla suurema osa Süüriast.
Mässulisi toetasid regiooni riigid, kes nüüd taas dialoogi taotlevad.
Raisi-Assadi kohtumine peaks tekitama muret
kogu Lähis- ja Kesk-Ida piirkonnale ja ka maailmale,
ütles USA Välisministeeriumi asepressiesindaja Vedant Patel
eelmise nädala kolmapäeval Washingtonis reportereile.
Eksperdid vaidlevad siiski selle üle,
kas Iraani relvajõududel läheb aega kuus kuud või kaks aastat,
et teha keerukaid plahvatus- ja asendusoperatsioone,
mida tuumarelva aktiveerimiseks vaja on.
Osa debatist puudutab ka ebaselget luureinfot selle kohta,
kui kaugele on Iraan jõudnud valmis tuumarelva arendamises
pärast seda, kui osa neist tegevustest kümne aasta eest peatas.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Uudistetoimetus soovib emadele ka Hästi Õnnistatud Emadepäeva!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee